laion/Wikipedia-Exotic huggingface dataset:
রাউত নৃত্য

রাউত নৃত্য যাদব সম্প্রদায় দ্বারা পরিবেশিত নৃত্য। প্রচলিত বিশ্বাস অনুযায়ী এই যাদব সম্প্রদায় শ্রী কৃষ্ণ -র বংশধর। এই নৃত্য তাদের কাছে শ্রী কৃষ্ণের পূজা ও উপাসনার প্রতীক। তারা দেব উত্থনি একাদশী-এর দিন এই নৃত্য পরিবেশন করে। হিন্দু পঞ্চাঙ্গ (পঞ্জিকা) অনুসারে দেব উত্থনি একাদশীর দিনে দেবতা সংক্ষিপ্ত বিশ্রামের পর পুনরায় জাগ্রত হয়ে ওঠেন। এই নৃত্যের উৎপত্তি মধ্য ভারতের ছত্তিশগড় রাজ্যে। রাউত শব্দটি হল রাত বা রাত্রি শব্দের অপভ্রংশ। অর্থাৎ রাউত নাচা বা রাউত নৃত্যের আক্ষরিক অর্থ হল রাত্রিকালীন নৃত্য। নামের সংগে সাদৃশ্য রেখে রাতের বেলায় এই নৃত্য প্রদর্শনের মাধ্যমে দুষ্ট রাজা কংসের উপর ভগবান কৃষ্ণের বিজয় উৎসব উদযাপন করা হয়। এই নৃত্য পরিবেশনের প্রাথমিক উপলক্ষ হল 'দেব উত্থনি একাদশী' বা 'দেব উত্থান' উৎসব পালন। দেবোত্থান এমন একটি দিন যখন দেবতারা তাদের সংক্ষিপ্ত অবধির বিশ্রামের পরে পুনরায় জাগ্রত হন। এছাড়াও এই নৃত্যটি সাধারণত দীপাবলির পরে প্রায় এক সপ্তাহ ধরে ছত্তিসগড়ের স্থানীয় অধিবাসীরা অনেক জাঁকজমক এবং উৎসাহের সাথে এই নৃত্য প্রদর্শন করেন। প্রচলিত ধর্মবিশ্বাস অনুযায়ী দীপাবলির উৎসবের পরে দেবতারা পৃথিবী পরিভ্রমনে আসেন; তাই তাদের উপস্থিতি উদযাপন করার জন্য এই নৃত্যটি করা হয়। রাস লীলা নৃত্যশৈলী যা সবচেয়ে জনপ্রিয় ভগবান কৃষ্ণ উপাসনার নৃত্য বলে বিবেচিত তার সাথে রাউত নাচের গভীর সাদৃশ্য লক্ষ্য করা যায়। প্রাথমিকভাবে এই নৃত্যশৈলী শুধুমাত্র যাদব গোষ্ঠীর মধ্যে সীমাবদ্ধ ছিল কিন্তু ধীরে ধীরে এর জনপ্রিয়তা বৃদ্ধির কারণে এই নৃত্যশৈলী ছত্তিশগড় রাজ্যের মধ্যে প্রচার পায় ও সমস্ত সম্প্রদায়ের মানুষরা এই নৃত্যের পরিবেশনা করতে শুরু করেন। রাউত নাচের পোশাক খুবই রঙিন ও জমকালো হয়। মহিলা নৃত্যশিল্পীরা সাধারণত শাড়ি পরেন ও পুরুষ নর্তকরা তাদের মাথায় পাগড়ি সহ সাধারণ কুর্তা এবং ধুতি পরেন। নর্তক ও নর্তকীরা পিঠের চারপাশে ময়ূরের পালক দিয়ে নিজেদের অলংকৃত করেন এবং পায়ে ঘুঙ্গুর পরিধান করেন। নাচের প্রধান আকর্ষণ হল একপ্রকার লাঠি এবং ধাতব চাকতি যা তারা নাচের তালে তালে বাজাতে থাকে। রাউত নৃত্য সাধারণত তুলসীদাসের দোহার সাথে উপস্থাপিত করা হয় ও নৃত্য পরিবেশনার সময় ঢোলক, মান্দার এবং চিমটা ইত্যাদি বাদ্যযন্ত্র ব্যবহার করা হয়। "Culture & Heritage | District DURG, Government of Chhattisgarh | India" (ইংরেজি ভাষায়)। সংগ্রহের তারিখ ২০২১-১১-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Agrawal, Prof Vidya Singh, Ar Neeta Mishra, Ar Arpita Maji Das & Ar Smita (২০২১-০৪-২৮)। An approach to better quality of life in villages of Chhattisgarh - "A case study of math village" (ইংরেজি ভাষায়)। Walnut Publication। আইএসবিএন 978-93-91145-47-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Raut Nacha of Chattisgarh"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Raut Nacha Folk Dance, Chhattisgarh"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "RAUT NACHA DANCE – CHHATTISGARH, INDIA: Dance Of The Triumph Of Good Over Evil"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জেনানী ঝুমার

জেনানী ঝুমার বা জেনাইনি ঝুমর ঝাড়খণ্ডের ছোট নাগপুর মালভূমি অঞ্চলের একটি নাগপুরী লোকনৃত্য। এটি একটি নারীকেন্দ্রিক নৃত্য এবং মহিলারাই প্রধানত এতে অংশ নেন। মন্দার, ঢোল ও বংশী প্রভৃতি বাদ্য যন্ত্রের সঙ্গতে এই নৃত্য পরিবেশিত হয়। মহিলারা একে অপরের হাত ধরে, একটি বৃত্তাকার শৈলী রচনা করে ও এই নৃত্য পরিবেশন করে। যেহেতু এই নাচ প্রধানত মহিলাদের দ্বারাই পরিবেশিত হয় তাই এই নাচের হস্ত-পদ সঞ্চালন ও অঙ্গভঙ্গি কোমল ও লাবন্যতাময়। মহিলারা যখন গান গায় এবং নাচ করে, তখন পুরুষরা বাদ্যযন্ত্র বাজায়। করম ও জিতিয়া উৎসবে এই নৃত্য পরিবেশিত হয়। যেহেতু কোন বাড়ির উঠোনে এই নাচ প্রদর্শন করা হয় তাই এই নাচকে আঙ্গনী নামেও অভিহিত করা হয়। উপলক্ষ ও নৃত্য প্রদর্শনের রীতি অনুসারে আঙ্গনী কয়েকটি প্রকারে বিভক্ত করা হয়েছে যাদের মধ্যে উল্লেখযোগ্য চাঁদনতারি, পহিলসাঞ্জা, অধরাটিয়া, ভিনসারিয়া, উধাওওয়া, থাদাউয়া, লাহাসুয়া, খেমতা, দইধরা, রাসক্রীড় ইত্যাদি। অঞ্চল অনুসারে আবার এই নৃত্যশৈলীর বিবিধ প্রকার বর্তমান, যেমন পূর্বাহা, পছিমহা, উত্তরাহা, দক্ষিণাহা, সোনপুরিয়া, নাগপুরিয়া, যশপুরিয়া, গাংপুরিয়া, হেঁথঘাটিয়া এবং অসমিয়া। আষাঢ় (জুন-জুলাই) মাসে নর্তকরা বিভিন্ন উৎসবে এই নৃত্যের পরিবেশনা করতে শুরু করে। কার্তিক (অক্টোবর-নভেম্বর) মাসের দেব উত্থান উৎসবের সময় অবধি তারা এই নৃত্যের প্রদর্শনা জারি রাখেন ও তারপর তারা বিরতি নেন। এরপর বিয়ের মরসুম শুরু হয় এবং ডোমকাচ নাচের মরসুম শুরু হয়। "करम पर्व को लेकर लोगों में उत्साह, मांदर, ढोल और नगाड़ों से गूंजने लगी है राजधानी" (Hindi ভাষায়)। Prabhat khabar। ৪ সেপ্টেম্বর ২০২২। সংগ্রহের তারিখ ১৪ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) "Jharkhand: Culture"। jagranjosh। ৩১ জুলাই ২০১৩। সংগ্রহের তারিখ ২৭ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Janani Jhumar Dance of Jharkhand"। uchitya। সংগ্রহের তারিখ ২৭ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "जनानी झूमर"। Jharkhandculture। সংগ্রহের তারিখ ২৭ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Vaividhya Jharkhand Samanya Gyan for JPSC, JSSC & other Competitive Exams। Disha Experts। ৪ সেপ্টেম্বর ২০২০। পৃষ্ঠা 104। আইএসবিএন 978-9389645194। সংগ্রহের তারিখ ২৭ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ranjan, Manish (২০২১)। Jharkhand Samanya Gyan (Hindi ভাষায়)। পৃষ্ঠা 168। আইএসবিএন 9789351867982। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) Manish Ranjan (২০২২)। Jharkhand General Knowledge 2022। Prabhat Prakashan। পৃষ্ঠা 4.10। আইএসবিএন 978-9354883002। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মালতী কৃষ্ণামূর্তি হোল্লা

মালতী কৃষ্ণামূর্তি হোল্লা হলেন ভারতের একজন আন্তর্জাতিক প্যারা অ্যাথলেট। তিনি তাঁর কৃতিত্বের জন্য অর্জুন পুরস্কার এবং পদ্মশ্রী পুরস্কারে ভূষিত হয়েছেন। তিনি ১৯৫৮ সালের ৬ই জুলাই ভারতের কর্ণাটকের কোটাতে জন্মগ্রহণ করেন। তাঁর বাবা কৃষ্ণমূর্তি হোল্লা একটি ছোট হোটেল চালাতেন, আর তাঁর মা পদ্মাবতী হোল্লা তাঁদের চার সন্তানের দেখাশোনা করতেন। মালতী এক বছর বয়সে পোলিওতে আক্রান্ত হয়েছিলেন। দুই বছরেরও বেশি সময় ধরে চলা বৈদ্যুতিক শক চিকিৎসা, তাঁর শরীরের ওপরের অংশকে শক্তিশালী করে তুলেছে। মালতী ৩৮৯ টিরও বেশি স্বর্ণপদক, ২৭টি রৌপ্য পদক এবং ৫টি ব্রোঞ্জ পদক জিতেছেন। এর স্বীকৃতি স্বরূপ তাঁকে মর্যাদাপূর্ণ অর্জুন এবং পদ্মশ্রী পুরস্কারে ভূষিত করা হয়েছে। তিনি দক্ষিণ কোরিয়া, বার্সেলোনা, এথেন্স এবং বেইজিংয়ে অনুষ্ঠিত প্যারালিম্পিকে; বেইজিং, ব্যাংকক, দক্ষিণ কোরিয়া ও কুয়ালালামপুরে অনুষ্ঠিত এশিয়ান গেমসে; ডেনমার্ক ও অস্ট্রেলিয়ায় অনুষ্ঠিত ওয়ার্ল্ড মাস্টার্সে, অস্ট্রেলিয়ায় কমনওয়েলথ গেমস এবং বেলজিয়াম, কুয়ালা লামপুর ও ইংল্যান্ডে ওপেন চ্যাম্পিয়নশিপে ভারতের প্রতিনিধিত্ব করেছিলেন। মালতীর এখনও পর্যন্ত ৩৪টি অস্ত্রোপচার হয়েছে। তিনি সিন্ডিকেট ব্যাঙ্কে একজন ব্যবস্থাপক হিসাবে কাজ করেন এবং মাতৃ ফাউন্ডেশনে ১৬জন প্রতিবন্ধী শিশুকে আশ্রয় দিয়েছেন - এই ফাউন্ডেশনটি একটি দাতব্য ট্রাস্ট, যা তিনি তাঁর বন্ধুদের সাথে মিলে তৈরি করেছেন। প্রধানত গ্রামীণ এলাকার পোলিও আক্রান্তরা, যাদের বাবা-মা নিজেদের সন্তানকে স্কুলে পাঠাতে বা চিকিৎসা করাতে পারেন না, তিনি তাদের দিকেই মূলত মনোনিবেশ করেন। ২০০৯ সালের ৮ জুলাই, তিনি তাঁর অনুমোদিত প্রথম জীবনীগ্রন্থ, এ ডিফারেন্ট স্পিরিট প্রকাশ করেন। “যখন আমি ছোট ছিলাম, আমি আমার বন্ধুদের, যারা পড়ে যাওয়া আম তুলতে বাড়ির উঠোনে ছুটে যেত, তাদের মধ্যে প্রথম হতে চেয়েছিলাম। আমি পাখির মতো নির্ভয়ে উড়ে যেতে চেয়েছিলাম এক জায়গা থেকে অন্য জায়গায়। কিন্তু বড় হওয়ার সাথে সাথে আমি বুঝতে পেরেছিলাম যে দৌড়ানোর জন্য আপনার পা দরকার এবং উড়তে ডানা দরকার। আমি কষ্ট পেয়েছিলাম, কিন্তু হাল ছাড়িনি। আমি জানতাম, একদিন, আমি দৌড়াবো...” এই বইটিতে মালতী বলেছেন। “এইভাবে আমি খেলাধুলাকে সঙ্গে নিয়েছি এবং জীবনে ভিন্ন কিছু করার সিদ্ধান্ত নিয়েছি। হ্যাঁ, আমরা আলাদা এবং তাই আমাদের জীবনও সেই পার্থক্যের একটি উজ্জ্বল উদাহরণ হওয়া উচিত,” তিনি যোগ করেন। "Excerpt about Malathi Holla from India At The Olympic Games"। Women's Web: For Women Who Do (ইংরেজি ভাষায়)। সংগ্রহের তারিখ ২০১৮-০৮-২১।  "Padma Awards" (পিডিএফ)। Ministry of Home Affairs, Government of India। ২০১৫। ১৫ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুলাই ২০১৫।  "Sri Vanamali Seva Award and Dr. Mathoor Krishnamurthy Award presented - Star of Mysore"। Star of Mysore (ইংরেজি ভাষায়)। ২০১৭-১০-২২। সংগ্রহের তারিখ ২০১৮-০৮-২১।  "TBI BLOGS: International Para-Athlete Malathi Holla is a Champion for the Differently-Abled in India"। The Better India (ইংরেজি ভাষায়)। ২০১৬-০৬-২০। সংগ্রহের তারিখ ২০১৮-০৮-২১।  [১][অধিগ্রহণকৃত!]
রিনা জারিপোভা

রিনা জারিপোভা (তাতার ভাষায়: রিনা বায়ান কিজি জারিফোভা; ১২ (মতান্তরে ১৯) মার্চ ১৯৪১ -- ১০ জানুয়ারি ২০০৮ ) ছিলেন একজন তাতার সাংবাদিক, অনুবাদক, শিক্ষক, তাতারস্তান প্রজাতন্ত্রের বিদুষী সংস্কৃতি কর্মী (১৯৯৫), এবং সাংবাদিকদের প্রতিযোগিতায় 'বাল্লুর কালাম' অথবা 'ক্রিস্টাল পেন' (২০০১) পুরস্কার বিজয়ী। ১৯৭৩ থেকে ২০০২ খ্রিস্টাব্দে রিনা জারিপোভা 'তাতারস্তান য়াসলার' অথবা 'ইয়ুথ অব তাতারস্তান' সংবাদপত্রে চিঠিপত্র বিভাগের ব্যবস্থাপক হিসেবে কাজ করেছিলেন। তাঁর নিবন্ধসমূহ যেসব ব্যাপক বিষয়গুলির সঙ্গে সম্পর্কিত ছিল, সেগুলো হল নৈতিকতা, লালন-পালন, পরিবার ইত্যাদি। রিনা জারিপোভা ১৯৪১ খ্রিস্টাব্দের ১২ মার্চ মেনার গ্রামে জন্মগ্রহণ করেন,তাঁর মাতা মাসরুরা জারিফুলিনা এবং পিতা ফাতজেলবায়ান আগুমভ দুজনেই ছিলেন স্কুল শিক্ষক। তাঁর জন্মপঞ্জিতে ভুল করে 19 মার্চ তারিখ লেখা হয়েছিল। কমিউনিস্টদের নীতির জন্যে, মোল্লাদের একটি লাইন থেকে আসার কারণে পরিবারকে সঙ্গে নিয়ে তাঁর পিতাকে অনেকবার কর্মস্থল বদল করতে হয়েছিল। তার পিতার দুই ভাই এবং তার ঠাকুরমাকে ১৯৩০, ১০৩৬ এবং ১৯৩৭ খ্রিস্টাব্দে নিপীড়ন এবং গুলি করা হয়। সব সময় বিভিন্ন জায়গার মধ্যে যাতায়াত করতে বাধ‍্য হওয়া তার পরিবার মেনার এবং কাজকিতে সামান্য সময়ের জন্য অবস্থান করেছিল। তাঁদের পরিবারে ৮ জন শিশু ছিল। মহান দেশপ্রেমিক যুদ্ধে তাঁর পিতা অংশগ্রহণ করেছিলেন। অতঃপর তাঁর পরিবার ইয়ানা এলেম-এ পৌঁছায়, যেখানে তাঁকে দুই বছরের প্রাথমিক শিক্ষা দেওয়া হয়। তার পরে, তাঁর পরিবার কিছু সময়ের জন্য ইসকে সোলতানগোল, সারিপ এবং ইউগারি গারে গ্রামে চলে যায়। তিনি ইউগারি গারেতে তাঁর দশ বছরের স্কুল শিক্ষা শেষ করেন। "Кладбище Мусульманское - Кладбища Казани"। cemetery.kzn.ru। সংগ্রহের তারিখ ২০২১-০২-২২।  Muratov 2003। Samat 2007। "Списки жертв"। lists.memo.ru। সংগ্রহের তারিখ ২০২১-০২-১৮।
সিদ্দিক বাজার বিস্ফোরণ

২০২৩ সালের ৭ মার্চ ঢাকার সিদ্দিক বাজারের একটি ভবনে বিস্ফোরণের ঘটনা ঘটে। এই দুর্ঘটনায় ১৮ জন মানুষের মৃত্যু হয়, আহত হয় শতাধিক ব্যাক্তি। বিস্ফোরণে পাশাপাশি দুটি বহুতল ভবন ক্ষতিগ্রস্ত হয়। একটি ভবন সাততলা এবং আরেকটি ভবন পাঁচতলা। এর মধ্যে সাততলা ভবনের বেসমেন্ট, প্রথম ও দ্বিতীয় তলা বিধ্বস্ত হয়। আর পাঁচতলা ভবনের নিচতলাও বিধ্বস্ত হয়। এই ভবনের দ্বিতীয় থেকে পঞ্চম তলা পর্যন্ত ব্র্যাক ব্যাংকের কার্যালয়। ওই ভবনে গ্যাসের লাইনের ছিদ্র থেকে গ্যাস জমেছিল। সেটা থেকে বিস্ফোরণ হতে পারে বলে প্রাথমিকভাবে ধারণা করা হচ্ছে। বিস্ফোরণের পর ভবনটিকে ঝুঁকিপূর্ণ বলে জানান রাজধানী উন্নয়ন কর্তৃপক্ষের (রাজউক) চেয়ারম্যান মো. আনিছুর রহমান মিঞা। সীতাকুণ্ড কনটেইনার ডিপো অগ্নিকাণ্ড নিমতলি অগ্নিকাণ্ড তাজরীন ফ্যাশন অগ্নিকাণ্ড সাইন্স ল্যাব এলাকায় শিরিন ভবনে বিস্ফোরণ "সিদ্দিকবাজারে বিস্ফোরণ: ১৮ জনের মৃত্যু, আহত শতাধিক"। prothomalo.com। ৮ মার্চ ২০২৩। সংগ্রহের তারিখ মার্চ ৮, ২০২৩।  প্রথম আলো (মার্চ ৭, ২০২৩)। "সিদ্দিকবাজারে বিস্ফোরণে নিহতের সংখ্যা বেড়ে ১৬"। প্রথম আলো। সংগ্রহের তারিখ মার্চ ৭, ২০২৩।  জাগোনিউজ, জাগোনিউজ (১২ জানুয়ারি ২০১৫)। "ভবনে গ্যাস জমে বিস্ফোরণ হতে পারে: রাজউক চেয়ারম্যান"। সংগ্রহের তারিখ ১২ জানুয়ারি ২০১৫।
আন্তঃবিবাহ

উইকিঅভিধানে আন্তঃবিবাহ শব্দটি খুঁজুন। আন্তঃবিবাহ উল্লেখ করতে পারে: আন্তঃবিবাহ অন্তর্বিবাহ (সমজাতির মধ্যে বিবাহ) অসবর্ণ বিবাহ আন্তঃজাতি বিবাহ আন্তঃজাতিক বিবাহ আন্তঃধর্মীয় বিবাহ ল্যাভেন্ডার বিয়ে বৈবাহিক ধর্মান্তর, বিবাহের ভিত্তিতে ধর্মান্তর অবর্ণ বিবাহ আন্তঃঅভিযোজন বিবাহ, যার মধ্যে এমন স্বামী/স্ত্রী জড়িত যাদের একই যৌন অভিযোজন নেই৷ বিবাহ (নাটক), ১৯১১ সালের সেন্ট জন গ্রিয়ার আরভিনের একটি নাটক রাজকীয় আন্তঃবিবাহ ট্রান্সন্যাশনাল বিয়ে এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
সানা ভামব্রি

সানা ভামব্রি ( হিন্দি: सना भाम्बरी  ; জন্ম ৭ই মার্চ ১৯৮৮) হলেন ভারতের একজন প্রাক্তন পেশাদার টেনিস খেলোয়াড়। তাঁর সর্বোচ্চ দ্বৈত র‌্যাঙ্কিং হল বিশ্ব নং ২৯৮, যা তিনি ২০০৫ সালের অক্টোবরে অর্জন করেছিলেন। তিনি ২০০৫ সালে নাইজেরিয়ার লাগোসে একটি $২৫কে ডাবলস ইভেন্ট জিতেছিলেন এবং তিনটি ডব্লিউটিএ টুর্নামেন্টের মূল ড্রতে অংশ নিয়েছিলেন। তাঁর খেলোয়াড় জীবনে, ভামব্রি আইটিএফ মহিলা সার্কিটে দুটি একক শিরোপা এবং বারোটি দ্বৈত শিরোপা জিতেছেন। বাঁ-হাতি খেলোয়াড়, সানা ২০০৩ সালের ফ্রেঞ্চ ওপেন গার্লস ডাবলস ইভেন্টের সেমিফাইনালে পৌঁছেছিলেন, তাঁর সহযোগী ছিলেন ভারতীয় সানিয়া মির্জা। ২০০৫ সালের অক্টোবরে, বোন অঙ্কিতা ভামব্রিকে সহযোগী করে, সানা লাগোসে $২৫কে ইভেন্ট জিতেছিলেন। তাঁরা তাঁদের সেমিফাইনাল এবং ফাইনাল উভয় ম্যাচই জিতেছিলেন, খেলার আগেই তাঁদের প্রতিপক্ষ নাম প্রত্যাহার করে নিয়েছিলেন। তাঁর একমাত্র ডব্লিউটিএ ট্যুর এর প্রধান-ড্রর প্রতিটি সানফিস্ট ওপেনে কলকাতায় ছিল, ২০০৫, ২০০৬ এবং ২০০৭ সালে। ডাবলসে প্রতিদ্বন্দ্বিতা করে, সানা প্রতিবারই প্রথম রাউন্ডে হেরে গিয়েছিলেন। ২০০৫ থেকে ২০১০ সাল পর্যন্ত তিনি সফরে সক্রিয় ছিলেন, প্রাথমিকভাবে ভারত এবং থাইল্যান্ডের ইভেন্টগুলিতে প্রতিদ্বন্দ্বিতা করে, ভামব্রি বারোটি $১০কে টুর্নামেন্ট জিতেছিলেন; তার মধ্যে দুটি ছিল এককে (২০০৬ সালে আহমেদাবাদে এবং ২০০৮ সালে গুরগাঁওয়ে) এবং দশটি ডাবলসে। সানা দিল্লিতে অনুষ্ঠিত ২০০৪ ডিএসসিএল জাতীয় চ্যাম্পিয়নশিপে ট্রিপল মুকুট জিতেছিলেন- মহিলাদের একক, মহিলাদের দ্বৈত এবং মেয়েদের অনূর্ধ্ব-১৮ একক। তিনি এই কৃতিত্ব অর্জনকারী সর্বকনিষ্ঠ ভারতীয়। ভাম্বরির বোন অঙ্কিতা এবং ভাই ইউকি সবাই ট্যুর-লেভেল টেনিস খেলোয়াড়। তাঁর সম্পর্কিত বোন, প্রেরণা ভামব্রি এবং ভাই প্রতীক ভামব্রি, তাঁরাও ভারতীয় সার্কিটে খেলেন। "Home | AO"।  মহিলাদের টেনিস অ্যাসোসিয়েশনে সানা ভামব্রি(ইংরেজি) আন্তর্জাতিক টেনিস ফেডারেশনে সানা ভামব্রি (ইংরেজি)
মর্দানি ঝুমার

মর্দানি ঝুমার বা মর্দানা ঝুমার একটি নাগপুরী লোকনৃত্য। মুলতঃ ভারতের ঝাড়খণ্ড, ছত্তিশগড় এবং ওড়িশা রাজ্যের এই নৃত্যের উতপত্তি এবং প্রচলন হয়। এটি একটি দলগত নৃত্য অর্থাৎ একের বেশি ব্যাক্তি এই নৃত্য পরিবেশনায় অংশগ্রহন করতে পারেন। এটি একটি পুরুষপ্রধান নৃত্যশৈলী অর্থাৎ প্রধানত পুরুষরাই এই নৃত্য পরিবেশনায় অংশগ্রহন করতে পারে। সাধারনত ফসল তোলার পর এই নৃত্য পরিবেশনা করা হয়। যেহেতু মর্দানি ঝুমার একটি পুরুষকেন্দ্রিক নাচ তাই এর পদচালনা ও অঙ্গভঙ্গী পুরুষালি শক্তি প্রতিফলিত করে। এটি কঠিন, ভারী এবং ক্লান্তিকর নাচ। নৃত্য পরিবেশনার সময় পুরুষ নর্তকরা পায়ে ঘুঙুর পরিধান করেন, তাদের হাতে থাকে ঢাল ও তরোয়াল। তারা একে অপরের হাত ধরে পুরুষরা একে অপরের হাত ধরে, লম্বা সারিতে একটি বৃত্তাকার সমূহ গঠন করে ও নৃত্য পরিবেশনা করেন। এই বিশেষ অংভঙ্গীর মধ্যে পরে, একসাথে লাফ মারা ও দেহ আন্দোলিত করা, ভুমির উপর দৃঢ় পদ সঞ্চালনা করে গাছে গাছে কম্পন সৃষ্টি করা ও সবশেষে কাঁধ এবং বাহু বিশেষ ভঙ্গিমায় কম্পিত করা। মারদানি ঝুমার নৃত্যশিল্পীরা সোজা হাত সোজাভাবে উপরে নিয়ে যান এবং সেই হাত কখনই অকস্মাৎ নিচে নিয়ে আসেন না। নৃত্য পরিবেশনার সম্পূর্ণ সময় তারা কখনো একে অপরের হাত ছেড়ে সারিবদ্ধতা ভঙ্গ করেন না। সকল নর্তক একে অপরের পিছনে দাড়িয়ে বা একই সারিতে অবস্থান করে একটি বিশেষ আকর্ষণীয় ভঙ্গিতে তাদের নৃত্য পরিবেশনা করেন। নৃত্য পরিবেশনার সময় মান্দার, নাগারা, ঢাক এবং শেহনাই বা বংশী ইত্যাদি বাদ্যযন্ত্রে সংগত করা হয়। কখনও কখনও মহিলা নর্তকীরা এই নাচে অংশগ্রহন করে এবং তারা নাচনি নামে পরিচিত। Professor at Folklore Institute and African Studies and Adjunct Professor School of Music Ruth M Stone (১৯৯৮)। The Garland Encyclopedia of World Music: South Asia : the Indian subcontinent। Taylor & Francis। পৃষ্ঠা 371–। আইএসবিএন 978-0-8240-4946-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Stephen Blum; Philip Vilas Bohlman; Daniel M. Neuman (১৯৯৩)। Ethnomusicology and Modern Music History। University of Illinois Press। পৃষ্ঠা 224–। আইএসবিএন 978-0-252-06343-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mardani Jhumar"। Jharkhandculture। সংগ্রহের তারিখ ২৭ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Manish Ranjan (২০২২)। Jharkhand General Knowledge 2022। Prabhat Prakashan। পৃষ্ঠা 4.10। আইএসবিএন 978-9354883002। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nagpuri harvest songs and instrumental music – Maharashtra"। ১০ সেপ্টেম্বর ২০২২। সংগ্রহের তারিখ ২৪ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mardana Jhumar Dance in India"। india9.com। ২০১২-০৫-২০ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mardani Jhumar"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Babiracki, Carol M. (২০০৮), "Between Life History and Performance: Sundari Devi and the Art of Allusion", Ethnomusicology, 52:1: 1–5, এসটুসিআইডি 193412396, জেস্টোর 20174564, ডিওআই:10.2307/20174564 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সোনিকা কালীরামন

সোনিকা কালীরামন হলেন একজন ভারতীয় মহিলা পেশাদার কুস্তিগির, যিনি ২০০১ সালে ভারত কেশরী দঙ্গলে ভারত কেশরী খেতাব জিতেছিলেন। তিনি ২০১১ সালে জনপ্রিয় রিয়েলিটি শো বিগ বস- এর একজন প্রতিযোগী ছিলেন। কালীরামন প্রাক্তন কুস্তিগির চাঁদগি রামের (মাস্টার চাঁদগিরাম) কন্যা। তিনি তাঁর বাবার দ্বারা প্রশিক্ষিত ছিলেন। চাঁদগিরাম সর্বদা তাঁর চার কন্যাকে কুস্তিগির করার স্বপ্ন দেখতেন। এমনকি তাঁকে সামাজিক রীতিনীতির বিরুদ্ধে এবং ভারতীয় কুস্তি ফাউন্ডেশনের সাথে বহু বছর ধরে লড়াই করতে হয়েছিল। তিনি ২০০০ সালে এশিয়ান মহিলা কুস্তি চ্যাম্পিয়নশিপে সোনা জিতেছিলেন। তাঁর ভাই জগদীশ কালীরামনও একজন কুস্তিগির। সোনিকা মার্কিন যুক্তরাষ্ট্রের ব্যবসায়ী সিদ্ধার্থ মালিককে বিয়ে করেন। সোনিকা অভিযোগ করেছেন যে ১৯৯৮ - ৯৯ সালে যখন তিনি একটি জুনিয়র সাব-টিমের অংশ হিসাবে পোল্যান্ড ভ্রমণ করেছিলেন, তখন সেখানকার প্রশিক্ষক তাঁকে যৌন হয়রানি করেছিলেন। তিনি তাঁর বাবাকে এবং ডিব্লিউএফআই সভাপতি জিএস মান্ডারের কাছে অভিযোগ করেছিলেন। যাইহোক, জিএস মান্ডার এই বিবৃতিগুলি খণ্ডন করেছেন এবং আরও বলেছেন যে তিনি সোনিকার বিরুদ্ধে মানহানির মামলা করবেন। সোনিকা ২০০ জন ভারতীয় মহিলার মধ্যে একজন, যাঁরা পেশাদারভাবে কুস্তি করেন। তিনি ৫০ জন ভারতীয় মহিলার একজন যাঁরা আন্তর্জাতিকভাবে ভারতের প্রতিনিধিত্ব করেছেন। তিনি ২০০০ সালে এশিয়ান মহিলা কুস্তি চ্যাম্পিয়নশিপে স্বর্ণপদক জিতেছিলেন। ২০০৯ সালের আগস্ট মাসে, তিনি ফিয়ার ফ্যাক্টর: খতরোঁকে খিলাড়ি (মরশুম ২) এ অংশগ্রহণ করেন এবং বিগ বস ৫- এ অংশগ্রহণ করেন। তিনি বাদ পড়ার পর জাতীয় স্কোয়াডে নির্বাচনের জন্য ওপেন ট্রায়ালের দাবি করেছিলেন। ২০০৬ এশিয়ান গেমসে কুস্তি জোর কা ঝটকা: টোটাল ওয়াইপআউট "Haryana men wrestle social norms to train their daughters - Times of India"। The Times of India। সংগ্রহের তারিখ ২০১৮-০৮-২৫।  উদ্ধৃতি ত্রুটি: <ref> ট্যাগ বৈধ নয়; timesofindia.indiatimes.com নামের সূত্রটির জন্য কোন লেখা প্রদান করা হয়নি "Indian woman wrestler overcomes fear factor"। ১৭ ডিসেম্বর ২০০৯ – bbc.co.uk-এর মাধ্যমে।  উদ্ধৃতি ত্রুটি: <ref> ট্যাগ বৈধ নয়; news.bbc.co.uk নামের সূত্রটির জন্য কোন লেখা প্রদান করা হয়নি "Women wrestlers and WFI unite against Sonika, refute charges - Times of India"। The Times of India। সংগ্রহের তারিখ ২০১৮-০৮-২৫।  "Bigg Boss Season 5 : Housemates of 2011"। biggboss.org। ২৯ মে ২০১৬ তারিখে মূল থেকে আর্কাইভ করা। সংগ্রহের তারিখ ৭ মার্চ ২০২৩।  "Woman wrestler cries foul over Games selections"।  "Wrestler Sonika leads the fight for open trials"।
চ্যাং লো

চ্যাং লো নৃত্য নাগাল্যান্ডের চ্যাং উপজাতি দ্বারা পরিবেশিত নৃত্য। শত্রুদের বিরুদ্ধে তাদের বিজয় উদ্‌যাপন করতে এটি প্রদর্শন করা হয়। এটি একটি তিন দিনের উৎসব যেখানে নাটকও পরিবেশিত হয়। চ্যাং লো ভারতের উত্তর-পূর্ব রাজ্য নাগাল্যান্ডে উদ্ভূত একটি বর্ণময় নৃত্য। মতান্তরে এর আরেক নাম সুয়া লা। প্রাচীন ঐতিহ্য অনুসারে এই অঞ্চলের চ্যাং উপজাতি সম্প্রদায় দ্বারা এই নৃত্যশৈলীর বিকাশ ঘটেছিল। তারা শত্রুর বিরুদ্ধে বিজয়ের আনন্দ প্রকাশে এই নৃত্যের উপস্থাপনা করেন। বর্তমানে, নাগাল্যান্ড অঞ্চলে এক তিন দিন ব্যাপী উৎসব পালিত হয় যা পোয়াংলেম নামে পরিচিত এবং এই উৎসবের মূল আকর্ষণ হল চ্যাং লো নাচের প্রদর্শন। এই উৎসবের মাধ্যমে রাজ্যে ফসল কাটার মরসুমের সূচনা হয়। একজন যোদ্ধার তার প্রতিপক্ষের বিরুদ্ধে বিজয় উদযাপনের প্রতীক হিসাবে চ্যাং লো নৃত্যের উদ্ভাবনা, তাই তাই চ্যাং লো-এর নৃত্যের পোশাক একজন স্থানীয় উপজাতি যোদ্ধার বেশভূষার সমতুল্য। এটি একটি দলগত নৃত্য যাতে পুরুষ এবং মহিলা উভায়েই অংশ নেন। পুরুষ নর্তকদের পোষাকে থাকে নাগা যোদ্ধাদের ঐতিহ্যশালী বর্ম আর মহিলা নর্তকীদের পোশাক হয় মেয়েলি এবং রঙিন। চ্যাং লো নৃত্যশৈলীতে পদবিন্যাস ও পদসঞ্চালনার কাজই বেশি থাকে এবং শরীরের উপরের অংশের নড়াচড়া খুবই কম হয়। পুরুষ এবং মহিলা নর্তকের দল করতালি ও আওয়াজের মাধ্যমে বাদন সংগীতের সাথে সমন্বিত পদবিন্যাসের মাধ্যমে নৃত্য পরিবেশন করেন। চ্যাং লো নৃত্যেশৈলীর মধ্যে নৃত্য নাটিকাও অন্তর্ভুক্ত থাকে। বহু শতাব্দী ধরে নাগাল্যান্ডের এই ঐতিহ্যবাহী লোকনৃত্যের কলা এক প্রজন্ম থেকে অন্য প্রজন্মে পরিবাহিত হয়ে চলেছে। "Changlo-Sua Lua Dance"। Indian Classical, Folk, & Tribal Dance। Ananta Hospitality। ১৪ মার্চ ২০১২। সংগ্রহের তারিখ ২০১২-১১-০৯।  "chang-lo-dance"।
রাজা মুখার্জি

রাজা মুখার্জি (১৭ মে ১৯৫১ – ১৮ জুলাই ২০২২) একজন ভারতীয় ক্রিকেটার ছিলেন। তিনি ১৯৬৭ থেকে ১৯৭৯ সালের মধ্যে বাংলার হয়ে ৩৪টি প্রথম-শ্রেণীর ম্যাচ খেলেছেন। ওড়িশার বিপক্ষে তার সর্বোচ্চ স্কোর ছিল অপরাজিত ১৫৪ রান। তিনি রবিন মুখার্জির সাথে সম্পর্কিত ছিলেন না, যিনি ১৯৬০ এর দশকের শেষদিকে বাংলার হয়েও খেলেছিলেন। ১৯৬৭-৬৮ সালে তারা একসাথে ব্যাটিং শুরু করেছিল, তাদের প্রথম জুটিতে প্রথম উইকেটে ১১২ রান করেছিল। "Bengal's former Ranji Trophy cricketer Raja Mukherjee passes away"। United News of India। ১৮ জুলাই ২০২২। সংগ্রহের তারিখ ১৮ জুলাই ২০২২।  "Raja Mukherjee"। ESPNcricinfo। সংগ্রহের তারিখ ৩০ মার্চ ২০১৬।  Sarangi, Y. B. (১৮ জুলাই ২০২২)। "Former Bengal cricketer Raja Mukherjee dies"। Sportstar (ইংরেজি ভাষায়)। সংগ্রহের তারিখ ১৮ জুলাই ২০২২।  সংবাদদাতা, নিজস্ব। "Bengal Cricket: প্রয়াত বাংলার প্রাক্তন ক্রিকেটার"। Anandabazar Patrika। সংগ্রহের তারিখ ১৯ জুলাই ২০২২।  "Orissa v Bengal 1967–68"। ESPNcricinfo। সংগ্রহের তারিখ ২৩ নভেম্বর ২০১৭।  ইএসপিএনক্রিকইনফোতে রাজা মুখার্জি (ইংরেজি)
রাজু মুখার্জি

সত্যব্রত মুখার্জি (জন্ম ২৩ অক্টোবর ১৯৫০), যিনি রাজু মুখার্জি নামে বেশি পরিচিত, একজন ভারতীয় প্রাক্তন ক্রিকেট খেলোয়াড়, কোচ, নির্বাচক, ম্যাচ রেফারি এবং লেখক। তিনি Eden Gardens: Legend and Romance বইটির লেখক। মুখার্জি ডানহাতি ব্যাটসম্যান হিসেবে খেলেছেন, ৫০টি প্রথম-শ্রেণীর খেলায় তিনি ৩৭-এর বেশি গড়ে ২০০০-এর বেশি রান করেছেন। তিনি ১৯৭২/৭৩ থেকে শুরু করে দশটি মৌসুমে বাংলার প্রতিনিধিত্ব করেন এবং কিছু ম্যাচে দলের অধিনায়কত্বও করেন। তিনি ১৯৭২-৭৩ দুলীপ ট্রফিতে ইস্ট জোনের হয়ে প্রথম-শ্রেণীর ক্রিকেটে অভিষেক করেন। তিনি ১৯৮০ সালে সফরকারী পাকিস্তানি দলের বিপক্ষে খেলা পূর্বাঞ্চলীয় দলের অধিনায়ক ছিলেন। মুখার্জির চূড়ান্ত প্রথম শ্রেণীর উপস্থিতি ১৯৮১ সালের ডিসেম্বরে ৩১ বছর বয়সে আসে। একজন প্রাক্তন কোচ, মুখার্জি এর আগে বোর্ড অফ কন্ট্রোল ফর ক্রিকেট ইন ইন্ডিয়াতে ট্যালেন্ট রিসোর্স ডেভেলপমেন্ট উইং-এর ট্যালেন্ট রিসোর্স ডেভেলপমেন্ট অফিসার (টিআরডিও) হিসাবে কাজ করেছিলেন। প্রাক্তন বাংলার অধিনায়ক প্রকাশ পোদ্দার এবং মুখার্জীকে দুই টিআরডিও হিসাবে বিবেচনা করা হয় যারা ২০০৩ সালে মহেন্দ্র সিং ধোনিকে প্রথম দেখেছিলেন। মুখার্জি ২০০৬/০৭ মৌসুম থেকে ২০১২/১৩ মৌসুম পর্যন্ত ম্যাচ রেফারি হিসেবে কাজ করেছেন, ইন্ডিয়ান প্রিমিয়ার লিগ সহ ঘরোয়া টুর্নামেন্টে দায়িত্ব পালন করেছেন। তিনি ২০১৪ সালে ক্রিকেট অ্যাসোসিয়েশন অফ বেঙ্গল- এর সিনিয়র দল নির্বাচক কমিটির চেয়ারম্যান হিসেবে নিযুক্ত হন, কিন্তু নভেম্বর ২০১৫ এ পদ থেকে পদত্যাগ করেন। অক্টোবর ২০১৪ সালে, মুখার্জি ইডেন গার্ডেন্সের ১৫০ তম বার্ষিকী উপলক্ষে ইডেন গার্ডেনস: লিজেন্ড অ্যান্ড রোমান্স নামে নিজের লেখা একটি বই প্রকাশ করেন। মুখার্জির বড় ভাই দেবব্রত মুখার্জি (দেব মুখার্জি)ও ১৯৬০ এবং ১৯৭০-এর দশকে বাংলার হয়ে প্রথম-শ্রেণীর ক্রিকেট খেলেছিলেন একজন উদ্বোধনী ব্যাটসম্যান হিসেবে। "East Zone v Pakistanis in 1979/80"। CricketArchive। সংগ্রহের তারিখ ১৬ ফেব্রুয়ারি ২০১৬।  "First-Class Matches played by Raju Mukherjee"। CricketArchive। সংগ্রহের তারিখ ১৬ ফেব্রুয়ারি ২০১৬।  Ugra, Sharda (২৮ জানুয়ারি ২০০২)। "Young, Promising, Undone"। India Today। সংগ্রহের তারিখ ১৬ ফেব্রুয়ারি ২০১৬।  "Sourav Ganguly fans ecstatic over comeback"। DNA India। ২১ জানুয়ারি ২০০৭। সংগ্রহের তারিখ ১৬ ফেব্রুয়ারি ২০১৬।  Rao, K Shriniwas। "Dilip Vengsarkar to push major reforms at NCA"। Cricbuzz। সংগ্রহের তারিখ ১৬ ফেব্রুয়ারি ২০১৬।  "Raju Mukherjee as Referee in First-Class Matches"। CricketArchive। সংগ্রহের তারিখ ১৬ ফেব্রুয়ারি ২০১৬।  "Raju Mukherjee as Referee in Indian Premier League Matches"। CricketArchive। সংগ্রহের তারিখ ১৬ ফেব্রুয়ারি ২০১৬।  "Raju to head Bengal selection committee"। The Telegraph। ২৫ সেপ্টেম্বর ২০১৪। সংগ্রহের তারিখ ১৬ ফেব্রুয়ারি ২০১৬। [অকার্যকর সংযোগ] "Raju decision irks Sourav"। The Telegraph। ৪ নভেম্বর ২০১৫। ৮ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৬।  "CAB celebrates 150 years of Eden Gardens"। IBNLive। ১৬ অক্টোবর ২০১৪। সংগ্রহের তারিখ ১৬ ফেব্রুয়ারি ২০১৬। [স্থায়ীভাবে অকার্যকর সংযোগ] Lokapally, Vijay (৫ জুন ২০১৫)। "In the Garden of Eden"। The Hindu। সংগ্রহের তারিখ ১৬ ফেব্রুয়ারি ২০১৬।  "Debabrata Mukherjee"। ESPNcricinfo। সংগ্রহের তারিখ ১৬ ফেব্রুয়ারি ২০১৬।  ইএসপিএনক্রিকইনফোতে রাজু মুখার্জী (ইংরেজি) ক্রিকেটআর্কাইভে রাজু মুখার্জী (ইংরেজি)